text: পুরান ঢাকায় মদ ও বিয়ারসহ আটক ১ | Dhaka News 24.com
  Home অপরাধ পুরান ঢাকায় মদ ও বিয়ারসহ আটক ১
  কেরানীগঞ্জ, ঢাকা প্রতিনিধি: পুরান ঢাকার চক মৌলভী বাজার থেকে বিপুল পরিমান বিদেশী সিগারেট, মদ ও বিয়ারসহ মোঃ রফিকুল ইসলাম (৩০) নামে এক যুবককে আটক করেছে র্যা ব সদস্যরা।
  বুধবার (১৭ অক্টোবর) ভোরে র্যা ব-১০ ক্রাইম প্রিভেনশন কোম্পানী (সিপিসি-২) কেরানীগঞ্জ ক্যাম্প সদস্যরা ঐ এলাকায় অভিযান চালিয়ে তাকে আটক করে। অভিযানে ঐ যুবকের মালিকানাধীন গোডাউন থেকে ২০ টি ব্রান্ডের ৫৮ হাজার ১৬৩ প্যাকেট বিদেশী সিগারেট ৪৩২ ক্যান বিয়ার ও ৫ বোতল বিদেশী মদ উদ্ধার করা হয়। এসময় তার কাছ থেকে ৩ টি মোবাইল ও ৬ হাজার টাকা জব্দ করা হয়।
  র্যা ব-১০ ক্রাইম প্রিভেনশন কোম্পানী (সিপিসি-২) কেরানীগঞ্জ ক্যাম্প স্কোয়াড কমান্ডার মোঃ আবুল কালাম আজাদ এসব তথ্য নিশ্চিত করে বলেন, গোপন সংবাদের ভিত্তিতে ঐ এলাকায় অভিযান চালিয়ে ঐ যুবককে আটক করা হয়। পরে তার স্বিকারোক্তি মোতাবেক তার গোডাউন থেকে সিগারেট মদ বিয়ার উদ্ধার করা হয়। এঘটনায় চক বাজার থানায় একটি মামলা দায়ের করার প্রস্তুতি চলছে।